पाएं अपने शहर की ताज़ा ख़बरें और फ्री ई-पेपरडाउनलोड करें
नारनौल| जिला जेल नसीबपुर में बुधवार 134 कोरोना पॉजिटिव केस आने की जानकारी मिलने के बाद उपायुक्त अजय कुमार तथा एसपी चंद्रमोहन ने जेल का निरीक्षण किया। उन्होंने कोरोना वायरस के बढ़ते प्रकोप को देखते हुए विशेष सावधानी बरतने के आदेश दिए।
जिला जेल में एक साथ इतने कैदी कोरोना पॉजिटिव पाए जाने पर डीसी ने वहां पर मौजूद डीएसपी जेल सरवर सिंह को निर्देश दिए कि जेल में कोविड-19 उचित व्यवहार का सख्ती से पालन किया जाए। सही समय पर सभी को उचित दवाइयों का प्रबंध किया जाए। जेल डीएसपी सरवर सिंह ने बताया कि जेल में कोविड.19 के नियमों का पालन किया जा रहा है।
सभी कैदियों को मास्क दिए गए हैं। समय-समय पर उन्हें चिकित्सा मुहैया कराई जा रही है। उपायुक्त ने निर्देश दिए कि वे जिला जेल के सभी कर्मचारियों का भी ख्याल रखें। लक्षण मिलने पर तुरंत आरटी पीसीआर टेस्ट कराया जाए। अगर जिला जेल में किसी भी प्रकार की स्वास्थ्य सुविधाओं की जरूरत है तो तुरंत संज्ञान में लाया जाए ताकि समय रहते स्वास्थ्य सुविधाएं मुहैया करवाई जा सके।
उन्होंने जेल में सभी कर्मचारियों को निर्देश दिए कि वे अतिरिक्त सावधानी बरतें। स्वास्थ्य अधिकारी द्वारा दिए गए निर्देशों का पालन करें। जेल परिसर में बेहतर साफ-सफाई का कराई जाए। बंदियों से मास्क का उपयोग कराएं व सोशल डिस्टेंसिंग का पालन करने के लिए कहें। जेलकर्मी भी नियमित रूप से मास्क का उपयोग करेंगे और सोशल डिस्टेंसिंग का पालन करेंगे। बैरक में नियमित सफाई के साथ ब्लीचिंग का छिड़काव करवाया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn